《东山营先人兆十咏 其五》
明代·夏良胜

云窦流泉吸不乾，挽将洗我恨应难。门前有束生何忝，囊里无应死更安。

神道千年留望柱，穹碑万口识休官。报恩莫罄身输国，拭泪含悲强一餐。

作者简介：（1480—1538）明江西南城人，字于中。正德三年进士。授刑部主事，调吏部，进考功员外郎，以谏南巡，被杖除名。嘉靖初复职。以争“大礼”，阻张璁等超擢，遭忌恨。迁南京太常少卿。被仇者所讦，谪戍辽东。有《东洲初稿》、《中庸衍义》、《铨司存稿》。